बकाया वेतन भुगतान के लिए कलेक्टर को दिया गया ज्ञापन
भास्कर संवाददाता | चित्तौड़गढ़
ओराई-बस्सीकलस्टर के सेल्फ डवलपमेंट इंस्टीटयूट से जुड़े अभ्यर्थियों ने कलेक्टर को ज्ञापन सौंपा। रामलाल, भंवरसिंह, प्रभुलाल, नरेशकुमार, श्यामलाल, राधेश्याम, श्यामलाल, आनंदमोहन, मुकेश सहित कई अभ्यर्थियों ने सौंपे ज्ञापन में बताया कि विश्व बैंक एवं राज्य सरकार द्वारा संयुक्त रूप से संचालित राजस्थान कृषि प्रतिस्पर्धात्मक परियोजना में कलस्टर ओराई-बस्सी क्षेत्र में संचालित हो रही है। ये योजना किसानेां के आर्थिक स्तर को बढाने में कारगर साबित हो रही है। परंतु इस क्षेत्र में कार्यरत एनजीओ द्वारा लगाए गए कार्मिकों को राज्य सरकार द्वारा मानदेय 15 हजार रूपए निर्धारित कर रखे हैं, लेकिन उन्हें छह हजार रूपए ही दिया जा रहा है, जो भी गत चार-पांच माह से नहीं मिले हैं। इससे परेशानी हो रही है।
hin_Deva npi_Deva hin_Deva